Diari Oficial de la Generalitat Valenciana


Sumari del DOGV 8929, del 19-10-2020 (2020/8526)

RESOLUCIÓ de 8 d'octubre de 2020, de la Presidència de la Generalitat, per la qual s'amplia el termini màxim de finalització de les actuacions subvencionades i presentació de la justificació de les subvencions destinades a municipis i entitats locals menors de la Comunitat Valenciana amb població que no excedisca els 50.000 habitants, per a finançar actuacions que faciliten la millora de l'accessibilitat de les cases consistorials i altres edificis municipals per mitjà de l'eliminació de barreres arquitectòniques.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8929

Data del DOGV
:   19-10-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/8526


Data del document
:   08-10-2020

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 8 d'octubre de 2020, de la Presidència de la Generalitat, per la qual s'amplia el termini màxim de finalització de les actuacions subvencionades i presentació de la justificació de les subvencions destinades a municipis i entitats locals menors de la Comunitat Valenciana amb població que no excedisca els 50.000 habitants, per a finançar actuacions que faciliten la millora de l'accessibilitat de les cases consistorials i altres edificis municipals per mitjà de l'eliminació de barreres arquitectòniques. [2020/8526]  
Primer. Mitjançant la Resolució de 6 de febrer de 2020, de la Presidència de la Generalitat, es convocaren ajudes destinades a municipis i entitats locals menors de la Comunitat Valenciana amb població que no excedisca de 50.000 habitants, per a finançar actuacions que faciliten la millora de l'accessibilitat de les cases consistorials i altres edificis municipals mitjançant l'eliminació de barreres arquitectòniques (DOGV 8743, 19.02.2020).  
L'article 8, «Justificació i termini», apartat 2, de l'esmentada resolució disposa: «El termini de presentació de documents per a justificar la subvenció finalitzarà el 31 d'octubre de 2020, i l'actuació que calga subvencionar haurà d'estar finalitzada amb anterioritat a la data esmentada. La quantia que calga justificar es correspondrà amb l'import de la despesa de l'actuació subvencionable.»  
  
Segon. Amb motiu de l'actual pandèmia de la Covid-19, crisi sense precedents i d'enorme magnitud en tots els àmbits, el passat 14 de març de 2020, el Govern d'Espanya va dictar el Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19 (BOE 67, 14.03.2020).  
En la disposició addicional tercera, el reial decret disposava la suspensió de termes i interrupció dels terminis per a la tramitació dels procediments de les entitats del sector públic, així com la represa del còmput dels terminis en el moment en què perdera vigència l'esmentat reial decret o les seues pròrrogues. En el seu paràgraf 2 s'afegia que la suspensió de termes i la interrupció de terminis era d'aplicació a tot el sector públic definit en la Llei 39/2015, d'1 d'octubre, del procediment administratiu comú de les administracions públiques.  
Amb l'entrada en vigor del Reial decret 463/2020, de 14 de març, va quedar suspés el termini per a presentar les sol·licituds d'ajudes per a supressió de barreres arquitectòniques en edificis municipals, que finalitzava el 19 de març.  
Amb efectes des de l'1 de juny de 2020, es va derogar la disposició addicional tercera del Reial decret 463/2020, de 14 de març, relativa a la suspensió de terminis administratius. És a dir, des d'aquesta mateixa data, el còmput dels terminis que hagueren sigut suspesos es reprendria, o es reiniciaria, si així s'haguera previst en una norma amb rang de llei aprovada durant la vigència de l'estat d'alarma i les seues pròrrogues.  
Per tant, el termini suspés de presentació de sol·licituds es va reprendre, finalitzant el dia 8 de juny.  
Tercer. Continuant la fase d'instrucció del procediment de gestió d'ajudes, es van realitzar els següents tràmits, que van donar com a resultat la Resolució de 6 de juliol de 2020, del director general d'Administració Local, de concessió de les ajudes destinades a municipis i entitats locals menors de la Comunitat Valenciana, amb població que no excedisca de 50.000 habitants, per a finançar actuacions que faciliten la millora de l'accessibilitat de les cases consistorials i altres edificis municipals mitjançant l'eliminació de barreres arquitectòniques. L'apartat quart d'aquesta resolució estableix el 31 d'octubre com a data de finalització del termini de justificació dels projectes corresponents a aquestes ajudes.  
Com pot comprovar-se, l'aplicació del Reial decret 463/2020, de 14 de març, referent a la suspensió de terminis administratius, ha provocat un important retard en la gestió de les ajudes i impedit als ajuntaments iniciar els procediments de contractació de les obres, o l'inici de les obres, segons els casos, amb suficient antelació per a complir el mandat de finalització de les obres abans del 31 d'octubre del present any.  
  
Per a donar les màximes facilitats per a finalitzar les actuacions subvencionables i presentar la corresponent justificació i, d'aquesta manera contribuir a l'eficàcia de la convocatòria i respondre a les necessitats de suport reforçat a les entitats locals derivades de la situació excepcional derivada de l'actual pandèmia ocasionada per la Covid-19, a proposta de la Direcció General d'Administració Local, de la Presidència de la Generalitat, fent ús de l'atribució delegada mitjançant la Resolució de 19 de juliol de 2019, del president de la Generalitat, resolc:  
  
  
Primer  
Modificar la data assenyalada en l'article 8.2, de la Resolució de 6 de febrer de 2020, de la Presidència de la Generalitat, per la qual es convoquen ajudes destinades a municipis i entitats locals menors de la Comunitat Valenciana amb població que no excedisca de 50.000 habitants, per a finançar actuacions que faciliten la millora de l'accessibilitat de les cases consistorials i altres edificis municipals mitjançant l'eliminació de barreres arquitectòniques, que, en conseqüència, queda com segueix:  
«El termini de presentació de documents per a justificar la subvenció finalitzarà el 8 de març de 2021, i l'actuació que calga subvencionar haurà d'estar finalitzada abans de la data esmentada. La quantia que calga justificar es correspondrà amb l'import de la despesa de l'actuació subvencionable.»  
  
Segon  
En el mateix sentit, la data que figura en el primer paràgraf de l'apartat quart de la Resolució de 6 de juliol de 2020, del director general d'Administració Local, de concessió de les ajudes destinades a municipis i entitats locals menors de la Comunitat Valenciana, amb població que no excedisca de 50.000 habitants, per a finançar actuacions que faciliten la millora de l'accessibilitat de les cases consistorials i altres edificis municipals mitjançant l'eliminació de barreres arquitectòniques, queda substituïda per la del 8 de març de 2021.  
  
Contra la present resolució, que posa fi a la via administrativa, es podrà interposar, potestativament, un recurs de reposició davant del mateix òrgan que l'ha dictada, en el termini d'un mes comptador des de l'endemà de la publicació, de conformitat amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que estableixen els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
València, 8 d'octubre de 2020.- El president de la Generalitat, p. d. (R 19.07.2019; DOGV 8596, 22.07.2019), el secretari autonòmic de Promoció Institucional i Cohesió Territorial: Alfred Boix Pastor.